
Мислио је да ако човјек нема среће у 
једноме, може је имати у другоме. С та- 
ким погледом на своје стање дође на ми- 
сао да оде у туђину, о чему је давно 
нејасно маштао. Вукло га негдје у фан- 
тастичне крајеве среће и паметног, ко- 
рисног рада. Јадан младић није ни слутио, 
да се идеали свуда тешко остварују; или 
није хтио ни знати, да је свакидашњи 
живот свуда једнак, и да се никуда не 
може од хладне прове живота. Доста, да 
се равочарао, и да није добро ни зави- 
рио у неке градове Њемачке, па се мо- 
рао брже вратити у Петроград, и прими- 


рити се у некој служби, и тако жалосно 
т 

завршити своје поетичне планове, што 
му је најтеже било, и чега се највише 
бојао. 

Вративши се у Петроград, Гогољ се 
врати и својем прекинутом литерарном 
раду. Мати, укућани и познаници, пома- 
гали су му својски да прибере грађу за 
»Вечери«. Доиста у тим »Вечерима«, њен 
се драги син појављује први пут као ве- 
лики умјетник, што се најјасније истицало 
у дивним сликама украјинске природе, и 
лијепим ликовима дјевојака малоруских. 
И ако се већина типова у »Вечерима« 
представља у комичној свјетлости, ипак, 
с друге стране, млади пјесник није ште- 
дио боје да идеалише Хану, Параску... 
С љубављу слика он њихову чаробну, 
грациозну, унеколико лукаву женскост, и 
освјетљава их бенгалском свјетлошћу усхи- 
ћена лиризма. Рад, омиљене типове да 
украси, Гогољ избјегава оштре, грубе 
реалне потезе, користи се ефектима и за- 
носи читаоце сјајем и финоћом ненадних 
поређења. Момчад са свима јаким ко- 
зачким цртама својим, љубав младића 
украмнских, сликао је дивно, али љубав 
не толико с прироре, колико под ути- 

цајем звучних акорда малоруских народ- 
них мелодија. Осим тога, Гогољ црта и 
остале малоруске типове, Козаке, Коза- 
киње, набусите жене, плашљиве и уједно 
безбрижне мужеве, тако исто тип пјев- 
чика, Щиганина и др. Овдје је нашао себи 
простора његов урођени хумор, док ли- 
ризам, осим идеализовања жена, појав- 
љивао се нарочито у описивању вјечних 
љепота природе. 

Поред рада на »Вечерима« Гогољ је 
штампао иу журналима своје прве књи- 
жевне огледе, и засновао прва књижевна 
познанства. На тај начин он је, напо- 
шљетку, бар унеколико остварио своје 
тежње, — свакако не тамо, гдје их је 
тражио. Његове сјајне дарове оцијенили 
зу Делвиг, Жуковски, Плетњев. Плетњев 
се о њему очински старао. Израдио му 
је и мјесто наставника историје у Па- 
триотском Институту, нашао му часове 
у виђеним кућама. Познао га и зближио 
и с Пушкином. Послије дугих недаћа Го- 
гољ осјети неку фантастичну, чаробну 
срећу: био је као пренијет у више сфере 
литерарног свијета, и у исто вријеме 


склопио је и друга, даља познанства, из- 
1 

међу којих треба поменути сјајну госпо- 
ђицу А. О. Росет (доцније Смирнову). 
Обоје су жарко вољели Украјину, и то 
их је зближило. Та околност има још 
више значаја стога, што се погледи Го- 
гољеви на завичај, послије поднијетих не- 
мира, бијаху битно измијенили: као год 
што је некада нестрпљиво тежио да остави 
Малу Русију и да оде у обожавану при- 
јестоницу, тако је сада, разумијевајући Пе- 
троград и упознавајући га све боље, же- 
лио из дна душе да се опет врати у 


Украјину. 
У то вријеме у његовој глави сазри- 
јеваше нов план — да створи комедију, 


из обичног, стварног живота. На ту ми- 
сао извјесно га је навела урођена снага 
посматрачка, помоћу које је могао да 
опази и ухвати многу црту у животу, 
која га окружаваше, а која би црта из- 
макла обичну човјеку, без посматрлачког 
ока. У тадашњем репертоару преовлађи- 
ваху драме и трагедије већином у псевдо- 
класичноме укусу. Неколике комедије, које 
су имале у себи нешто из свакидашњег 
живота, као нир. Загаскинова » Богатонов 
у престоници«, — нису имале никаква 

озбиљна значења; служиле су тек само 
за мало шарснила у репертоару. И онда, 
Гогољева замисао била је прави прона- 
лазак за ондашњу позорницу. Путкину 
се не може приписивати заслуга за по- 
тоље развиће драмске литературе, ма како 
да су умјетничке његове творевине »Ка- 
мени гост«, »Русалка«, »Моцарт и Са- 
лијери«; Гогољ је отац садањег литерар- 
ног периода. 

Погледи Гогољеви на драму били су 
оригинални и дубоки. Он је с правом мо- 
гао да сс у души осјећа и над призна- 
тим ауторитетом у области свега, што се 
позоришта тицало, какав је био тадашњи 
директор позоришта московских, Загос- 
кин. Па и С. Т. Аксаков, човјек великог 
искуства и одличан познавалац позорнице, 
био је веома изненађен неколиким Гого- 
љевим мислима о драми, које му је сам 
(Гогољ) напоменуо. Осим обичних свој- 
става драмских писаца, (фино посматра- 
ње, вјерно, просто и јасно иредстављање 
живота), Гого се одликовао још и тиме, 
ито он положај комичних лица обично 
не ствара спољашним погодбама, као што 
су: лакомост, нсукост и незнање, хвали- 

сање, нити радња лица падају у комичан 
положај фатално, као жртве судбине, или 
преваре од стране других људи. Напро- 
тив, Гогољеви људи се сами стављају у 
такве положаје, непрестано, све с каквог 
глупог поступка и намишљаја. Аутор их 
показује намах са свих страна, као да 
их сам посматра са неког врло згодног 
положаја. Комизам се непрестано, кроза 
сву радњу, одржава и повећава, и то све 
стога, што радна лица очевидно нису у 
стању да на свој положај погледају про- 
сто и паметно; док је то, напротив, чи- 
таоцу или гледаоцу врло лако. Врхунац 
савршенства у томе смислу јесте, као што 
се зна, изврсна сцена између Холеста- 
кова и начелника, 

Повратак у завичај додаје Гогољеву 
чемерну искуству у животу још много 
шта неутјешно: он .се дома вратио иначе 
не онако срећан „пун свијетлијех нада мла- 
дићских, какав је отишао из свога села 
прије три године. За то вријеме изгубио 
је најдраже у животу — лијепе снове и 
машту, којима. се младост ријеси. Сад, по- 
што је спала ружичаста копрена са тог 
лијепог свијета младости, пред њим се 

показа, у страхотној наготи, глибав и 
мутан вир нискости и обичности људског 
живота. Дубоко је осјетио грубу трагич- 
ност живота, вазда скривену свакидашњом 
монотонијом. Петроград већ нема за њ 
онај пређашњи чаровити ореол. Све му 
се чини јадно и жалосно. Промјена у 
расположењу Гогољеву огледа се и у ње- 
говим даљим радовима: » Миргород“ се већ 
јасно разликује у том погледу од »Ве- 
черӣ на љетњиковцу «, у којима. вије сјајна 
поезија ране младости. 

Уосталом, из приповједака, које су 
ушле у »Миргород« види се, поред оста- 
лога, и колико је Гогољ прозрио у дух 
народних пјесама, и њиног погледа на 
свијет. Овдје, нарочито, истиче се диало- 
говање радних личности, у чему се, та- 
кође, опажа Гогољева наклоност према 
драми, која се у то доба већ развијала. 

Међутим, под притиском утисака пе- 
троградског живота, у Гогољевом се уо- 
бражењу поступно гомилају и друкчије 
слике и типови, којима је такође требало 
израза у ријечи. Гогољ, остављајући дивни 
свијет младићскијех снова, обраћа своју 
пажњу сухој и окорјелој прози сваки“ 

дашњице. И отуда видимо, промјену пу 
сфери фантастичних облика и слика, које 
управо одговарају тој промјени осјећања, 
погледа и искуства, и које слике ствара 
богато творачка фантазија његова: како 
је у раној младости фантазија Гогољева 
била свијетла и ведра, што се дивно 
рефлектује у »Вечерима«, — тако је сада 
Гогољу постала велика потреба, да се 
каткад одвоји од мучне стварности у сви- 
јет бајних, фантастичних снова; али ти 
снови сад већ губе своју кристалну чи- 
стоту, и замућени су љепљивом плешњу 
свакидашњих ситница. И сама замисао 
поступно узима карактер сувише обичан 
и сур, нити заклања собом рсализам 
укупне садржине тих приповиједака. Таква 
је, нарочито приповијетка »Нос«. Напо- 
шљетку, заједно с појавом тих нових осо- 
бина, у Гогољевим творевинама, избија 
и она сјета, коју је сам пјесник назвао 
»смијехом кроса сузе.« У »Шињелу« ви- 
димо, да пјесника дирају не само слу- 
чајеви немилостива гоњења судбом људп 
јадних и без одбране, него и тупа нес- 
вјесна суровост и немилосрђе просте го- 
миле. Овдје је необично карактеристично 

цртање чиновника свих уопште: узгред 
је представљен њихов свакидањи живот 
и навике, жалостан умни ниво, њихове 
жалосне забаве и интересовања ; чинов- 
ници сви скупа, махом ступају на по- 
зорницу, и једновремено силазе стве, 
према захтјеву приповиједна конца пред 
нестанком новога шињела, на дан опште 
светковине у кући једнога од старјешина. 
(Наставиће се). 


КРОНИКА 


+ Ристо Т. Пророковић, Невесињац, издао 
је овај књижевни оглас: »У »Братству« књизи ІХ 
друштва »Св. Саве«, која се налази у раду, У 
државној штампарији, изићи ће први одјељак 
мога дјела: »Буна 1874 и Устанак у Херцего- 
випи 1875 године«, награђен првом наградом. 
по 60 дин, од табака. Садржај овог одјељка, 
који је обухватирф стање и догађаје од Вукало- 
вића Устанка до побуне у Невесињу, овај је: 
»одношаји измећу Црне Горе и Херцеговине, 
хајдуци и ускоци; унутрашње стање и узроци 
устанку; договарања међу првацима; депутације 
и преговори с Црном Гором; покољ У Подго“ 
рици и његове посљедице; први покрет у Не 
весињу — буна; преговори с Турцима, умир и 
одлазак првака у Црну Гору«. Као што ће бити 
цијело дјело, тако и овај први одјељак написан 
је по причању пајмјеродавиијих саучесника, пи- 
сменијем документима и другијем историјскијем 

изворима; а под девизом: »ни по бабу, ни по 
стричевима«. Цијело пак дјело намјеран сам 
подјелити на 6 одјељака, према фазама у које 
је ствар Устанка улазила, имајући при тој по- 
дјели нарочито у виду дипломатску акцију стра- 
нијех сила, у колико је она на Устанак утјеџа- 
ла. Надајући се да ће појава једног оваквог 
дјела заинтересовати српску читалачку публику, 
без разлике стања и положаја, те да ће ми то 
интересовање прибавити материјалне могућности 
за поспјешније и успјешније продужење рада на 
истоме, ријешио сам се, да овај први одјељак, 
— који ће, са предговором и једном повећом 
примједбом — објашњењем — које нема у 
»Братству«, иснијети 51/, штампанијех табака, 
средње осмине, гармонда, на финој сатинираној 
артији, — прештампам у засебну књигу, у 1.500 
примјерака; а по потреби и више. С тога пози- 
вам све љубитеље српске књиге, који се оду- 
шевљавају јуначкијем прегнућем и радом срп- 
скијех бораца за слободу и будућност свога на- 
рода, да ме, у овом предузећу, својом обилатом 
претплатом потпомогну и да са истом похитају 
што прије, јер ће дјело бити готово најдаље до 
половине априла ове год.; а могуће је да ће га 
сваки моћи добити пред ускршње празнике. Сама 
награда препоручује дјело. Цијена по комаду 
1 дин. или ! круна. Скупљачи претплате добиће 
сваку б-ту књигу, а књижари 250 рабата. 
Имена г. г. скупљача, који буду купили прет- 
плату до свршетка цијелог дјела, биће штампана 
на крају посљедњег одјељка. Нарочито молим 
г. г. свештенике и учитеље да се заузму око 
скупљања претплате. Претплату из свију земаља 

треба слати књижари Велимира Валожића, на 
»Варош Капији« — Београд, — или на писма 
лично — кафана »Велика Србија« »Теразије.« 

4 Етнографски одбор Српске Краљ. Ака- 
демије на свом посљедњем збору донио је одлу- 
ку о радовима: 1 »Српска народна јела и пића 
у Херцег-Босни« од Луке Грђића-Бјелокосића, — 
примљена су за Етнографски зборник. 2 »Српска 
народна јела у Левчи« од Ст. М. Мијатовића, 
и »јела у Срба сељака у Левчи« од Тод. №. 
Бушетића, — оба су примљена за Зборник, али 
ће се оба комбиновати у један и штампати под 
заједничким именом: 3 »Збирка народних умо- 
творина« од Тоде М. Бушетића, и »Збирка на- 
родних умотворина У Кучевишту У скопској 
Црној Гори« од Ат. Петровића, — обје су прим- 
љене за зборник. Дате су на реферовање Љ. 
Стојановићу. — Збирке народних умотворина 
од Ник. Вељића; Др. Ал. Белићу — Народне 
пјесме Мих. Велића из Дабра; П, п. Ђорђевићу 
— Народне пјесме Милеуснића, Мутића и Спа- 
хића; Др. Ман. Смиљанићу — Пословице и за- 
гонетке од Воркапића. 

4- Изишао је »Летопис Матице Српске«. 
Књига 213. Св. Ш. за годину 1902. Садржина: 
1. Поглед на данашњу француску књижевност. 
Од др. Јована Скерлића. |. Капетан Марјан. 
Једна слика. Од Стевана Сремца. Ш. Биљешке 
једног писца. 1Х. Од С. Матавуља. ЈУ. Фридрих 
Ниче. Живот и философија. Од др. Бранислава 
Петронијевића. (Наставак). М. Неколико слика 
из старих српских рукописа. С примједбама 
попратио Ј. Вучковић. МІ. Књижевност: 1. Оцјене: 
»Белетристичка издања Матице Хрватске за год, 

1901«. од Јована Храниловића, >Н. Петровскій 
О сочиненіяхъ Петра Гекторовича (1487 до 1572). 
Од Радивоја Врховца. 2. Прикази: а) Белетри- 
стика: »Милорад М. Петровић. Сељанчице«. 
М. С-Б. »Димитрије Стефановић. Мило за драго«. 
М. С-ћ. 6) Историја и право: УјеКкозау Кале. 
Ктёкі Кпехоуі Етапкорати. Ј. Рр. »Луот Ретнећ. 
Пе Ја сопіїйоп јигійічие ӣөѕ Возпадчев еб де 
Есгиброуіпіепа еп раув «ігапеегв«. ШД. 3 Би- 
љешке. 

+ С. К. Гласник доноси ову биљешку: »При- 
повијетке Л. К. Лазаревића.« Издавачка књижа- 
ра »модерних« у Дражђанима, Палерзон, увели- 
чала је своју збирку стране књижевности и 
приповијеткама нашег најбољег приповиједача 
Лазе Лазаревића, у пријеводу Божидара Шарића 
— Дидолинка. О тој збирци вели ово »Слободна 
Преса«: Лаза је умро прије 12 година; по слици 
се види да је врло млад умро. Људи са тако 
великим и ватреним очима и упалим образима 
и посе клицу ране смрти у себи. То је и он као 
љекар врло добро знао, и ако ни по чем другом, 
а оно бар по меланхоличној црти на лицу му. 
Али за чудо, да у његовим причама вије врло 
ријстко тиха меланхолија, напротив баш по нај- 
више хумор и то хумор који се осмјејкује кроз 
сузе, а који је често врло бујан и силан. Радња 
увијек врло проста, обично описује уски круг 
породичног живота, психолошка анализа врло 
фина, што се види по опису карактера. Јунаке 
црпе увијек из живота, оцртава врло природно 
да их човјек држи за живе створове. Неоспорно 
је да је био велики таленат, и преводилац га с 
правом назива творцем српске савремене припо- 

вијетке. Излишно је што је Дидолинко изнио 
своје критичке опаске у предговору, аналишући 
сваку приповијетку, препоручујући је с правим 
панегириком, То није било потребио; саме приче 
довољне су и без тога, Лазаревић је силан у 
простоти, топлог срца, познаје људе. И ако 
описује само оне из свог завичаја, и ако се 
његова машта не узноси преко граница домо- 
вине, већ остаје чак у врло уској околини па- 
ланачког свијета, ипак његове личности носе 
опште човјечанске црте и обиљежје. У свакој 
причи је лијепа и дубока мисао јер он је и по- 
ред све истине о природи ипак био велики иде- 
алиста, пред ким је увијек лебдио извјесан циљ 
којим би хтјео да оплемени род свој — поета у 
прози, који је свој позив високо цијенио.« 

+ Готова је књига »Крдз Босну и Херце- 
говину«, путне биљешке Мих. мМ. Станојевића, 
учитеља. Књига је штампана на пајфинијој хар- 
тији и украшена многобројним илустрацијама. 
Цијена јој је 2.50 дин. Новац треба слати уна- 
пријед писцу. Експедиција се одмах врши. 

+ Од Мих. М. Станојевића може се добити 
расправа: »О образовању воље« која је награ- 
Њена од стране Беогр. Школ. Одбора. Како је 
учитељима и учитељицама поред методичке 
спреме потребна и теориска подлога ради оправ- 
дања онога што у пракси имају наставом изво- 
дити код својих васпитника, то мислимо да не 
треба ни један учитељ да пропусти прилику да 
ову корисну књижицу поручи бар за своју школ- 
ску књижницу. Цијене јој је 0.50 дин. 

+ Др. М. Миловановић издао је овај књижев- 
ни оглас: Друго коло мојих радова готово је и 

излазиће поступно овим редом: 1. Философија 
и наука у природном развитку своме. 2. Студија 
психологије и логике. 3. Сувремени философски 
и научни идеали. 4. Историја философије од 
најстаријих времена до Х. Спенсера — с по- 
гледом на историју педагогије и философије у 
Срба. Прва расправа изаћи ће у току ове годи- 
не. Књига ће бити омање величине и као при- 
ступ другима. Цијена само трошак око издања. 
Рачун на корицама. Нарочито се обраћам мно- 
гобројним својим ученицима као најбољим својим 
пријатељима. Ради лакшег пошиљања и раздава- 
ња најмања је пријава за три уписника. На крају 
4. дјела изнијеће се имена и изјавити захвалност 
пријатељима уз чију ће припомоћ угледати свије- 
та ово друго коло мојих радова. 

+ Хонорарни професор историје ратне вје- 
штине на Војној Академији, ђенералштабни ма- 
јор Драгутин Милутиновић, саставио је по руским 
изворима књигу »Руско-турски рат 1877.—78. 
године на Балканском Полуострву. Ова је књига, 
у главноме, намијењена слушаоцима у Војној Ака- 
демији, а писац се највише користио руским дје- 
лом »Преглед руских ратова од Петра Великог 
до данас« од пјешадијског ђенерала Лера. Уз 
књигу је додато 18 карата и скица. Цијена је 2 
динара. 

+ Као што »Коло« дознаје, књиге све Срп- 
ске Књижевне Задруге за 1901. год. још нису 
готове, а као да ће се највяше задоцнити Ње- 
гошев »Лажни Цар Шћепан Мали«, који, се штам- 
па у Загребу, у штампарији Мила Маравића. 
С тога је управа Задругина и ријешила да разда 
својим члановима и претплатницима пет књига 

и једну свеску >Забавника« (свршетак Дикенсовог 
»Давида Коперфилда). 

+ Угарски министар предсједник Коломан 
Сел извијестио је писмено српскога књижевника 
Стевана В. Поповића о царском признању. То 
високо признање и своју превишњу захвалност 
изразио је цар и краљ Франц Јосиф овоме 
српском књижевнику послије довршеног дјела 
»Аустро-Угарска у ријечи и слици«, у коме је 
помагао и Стеван В. Поповић. 

| + Професор Јован Миодраговић јавља да 
је спремио за штампу други струк »Мириса Бо- 
сиљкова«, илустроване књижице за српску дјецу. 
Књига је подијељена у 4 дијела. Први дио го- 
вори о здрављу, други о сеоским приликама, 
трећи о отаџбини, а четврти из бијела свијета. 
Сваки одсјек има доста слика. Цијена је књизи 
само 50 пара. или потура. Имена претплатника 
штампаће се. 

+ Данга, позната прича Радоја Домановића, 
која је штампана у божићњем броју »Звезде« 
од 1899, г., изишла је у. словачком пријеводу У 
>М№Магойпіт М№оуіпата«. (бр. 23 и 24). 

4- У 74 броју листа »Роћик«, који на 
њемачком језику излази у Прагу, штампана је 
у њемачком пријеводу »Заклетва « приповијетка 
Јапка Веселиновића. Преводилац се потписао са 
Љ. о К. Сравнили. 

+ »Христос се роди« и > Јаков Скенџић«, 
приповијетке Милана Будисављевића преведене 
су на мађарски језик. 

4 Изишла је у њемачком пријеводу Зма- 
јева прича »Уідовауа Вгапкоунв« УОП Јоуап 
Јоувпохіё Хај, Нђегвећћ уоп МПепа Міаді- 

поу а. Вита Висћагаскетећ Ребоуна & Уој- 
поуіїв. 1902. 

+ У прошлом мјесецу покренута је у Бу- 
димпешти »Народна ријеч«, српски раднички лист, 
који ће излазити свакога мјесеца један пут на 
16 страна, а годишња му је цијена 1.20 динара. 
Одговорни му је уредник Петар Станковић, 

+ У Биоградским »Малим Новинама« по- 
чела је излазити у подлистку психолошка фанта- 
зија Казимира Тетмајера »Душа на мукама«. 

+ »Очев споменик«, зове се књига, која 
се већ штампа у Српској штампарији у Загребу, 
а коју је саставио Спасоје Ђурић срп. нар. учи- 
тељ у Д. Поплату. Књига у себи садржи 3 пје- 
смице, 18 шаљивијех и 2 поучне приповијетке. 
Пошто се примичу испити школске младежи, 
ова би књига добро дошла као дар српској дје- 
ци и свој младежи а ни старијим не би на одмет 
била. Књига ће се штампати на финој сатини- 
раној хартији а износиће 2114 штам. табака в. 
осмине, цијена јој је 40 потура или 50 пара 
динарскијех. Скупљачима поред највеће заҳвал- 
ности радо уступа десети приміерак на дар. 
Књижарима даје 30", рабата. 

+ Фрајбуршки или фрибуршки университет 
у Швајцарској добио је нову катедру за изу- 
чавање словенских језика и књижевности, и 
министар просвјете поставио је за ванреднога 
професора те катедре Дра Станислава Добрицкога. 


Исиравак: На 96 страници »Пријегледа« 
штампано је забуном да »Трговачке Новине« 
излазе једном мјесечно а треба једном седмично. 


ПЗДАЊЕ И ШТАМПА ИЗДАВАЧКЕ КЊИЖАРНИЦЕ И ШТАМПАРСКО- 
УМЗЕТНИЧКОГ ЗАВОДА ПАХИРА И КИСИЋА У МОСТАРУ. 


